મહેસાણાથી ૨૦૧૫માં શરૂ થયેલું પાટીદાર આંદોલન સમયાંતરે ઉગ્ર બન્યું હતું અને સમગ્ર ગુજરાતમાં ભારે રીતે પ્રસર્યું હતું. આ આંદોલનમાં હાર્દિક પટેલ, લાલજી પટેલ કે દિનેશ બાંભણિયા સાથે ધારી બગસરાના પાટીદાર ધારાસભ્ય તરીકે નલીન કોટડિયાએ જાહેરમાં ઝુકાવ્યું હતું અને રીતસર આ પાસ આંદોલનના તેઓ સારથી બન્યા હતા. બસ ભાજપ સાથે દિલથી ન જોડાયેલા કોટડિયાની આ ભૂમિકાથી ભાજપ નારાજ થયું હતું અને એક સમયે કોટડિયા ભાજપના ધારાસભ્ય જ નથી તેવા રાજકીય નિવેદન વહેતા થયા હતા.